PARLAMENTUL ROMÂNIEI



	Comisia pentru agricultură, silvicultură, industrie alimentară şi servicii specifice
	Bucureşti,17.09.2018
Nr. 4c-4/522


Către,  
Comisia pentru buget, finanțe și bănci
AVIZ

asupra proiectului de Lege pentru completarea art. 105 alin. (2) din Legea nr. 227/2015 privind Codul fiscal
(PLx. 429/2018)

În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare, cu proiectul de Lege pentru completarea art. 105 alin. (2) din Legea nr. 227/2015 privind Codul fiscal, transmis cu adresa nr. PLx. 429 din 3 septembrie  2018  şi înregistrat sub nr.4c-5/504/04.09.2018.


Potrivit prevederilor art. 76 alin (2)  din Constituţia României, republicată, şi ale art.92 alin. (9) pct.1 din Regulamentul Camerei Deputaţilor, republicat, cu modificările și completările ulterioare,  Camera Deputaţilor este Cameră decizională.


Consiliul Legislativ, cu avizul nr. 440/09.05.2018, a avizat favorabil proiectul de lege cu observaţii şi propuneri.

Potrivit prevederilor art. 61 din Regulamentul Camerei Deputaţilor, republicat,cu modificările și completările ulterioare, Comisia a dezbătut  proiectul de Lege pentru completarea art. 105 alin. (2) din Legea nr. 227/2015 privind Codul fiscal în şedinţa din 12.09.2018.
În urma dezbaterilor, membrii comisiei au hotărât, în unanimitate de voturi, avizarea favorabilă cu un amendament admis a proiectului de lege mai sus menţionat.

 În raport cu obiectul şi conţinutul său, proiectul de lege face parte din categoria legilor ordinare.  
    PREŞEDINTE, 


                       SECRETAR,

Alexandru STĂNESCU

                     Dan CIOCAN
Consilier, dr. Gabriela  Amalia Ciurea   
Anexa

AMENDAMENT ADMIS
(PLx. 429/2018)
	Nr.

crt.
	Text Senat
	Text propus de Comisie

(autorul amendamentului)
	Motivarea amendamentului

	1.
	Lege pentru completarea art. 105 alin.(2) din Legea nr. 227/2015 privind Codul fiscal
	Nemodificat
	

	2.
	Art. I.- La articolul 105 alineatul (2) din Legea nr. 227/2015 privind Codul fiscal, publicată în Monitorul Oficial al României, partea I, nr. 668 din 10 septembrie 2015, cu modificările și completările ulterioare, după numărul curent 13 se introduce un nou număr curent, nr. crt. 14, cu următorul cuprins:

Nr.

crt.
Produse vegetale

Suprafață

„14

Plante medicinale și aromatice

Până la 1 ha”


	1.La articolul 105 alineatul (2), după numărul curent 13 se introduce un nou număr curent, nr. crt.14, cu următorul cuprins:
Nr.

crt.

Produse vegetale

Suprafață

„14

Plante medicinale și aromatice

Până la 2 ha”
Autor: deputat PSD Sorin Marian Vrăjitoru
	

	3.
	Art. II.- Prezenta lege intră în vigoare la data de 1 ianuarie 2019.
	Nemodificat

